Skog-savannemosaikk

Skog-savannemosaikk betegner en randsone mellom den tropiske regnskogen man finner rundt ekvator i Afrika og de mer tørre og åpne skogsområdene nord og sør for dette området. Randsonen består av tørre skogsområder, gjerne galleriskog, med innslag av savanner og åpne gressletter.

Denne landskapstypen kan man finne i flere navngitte regioner:

 Den guineanske skog-savannemosaikken, overgangen mellom de øvre guineanske skogene i Vest-Afrika (i sør) og den vestsudanske savannen (i nord). Det strekker seg fra Senegal i vest til de kamerunske høylandene i øst. Den guineanske skog-savannemosaikken går igjennom tolv land, og omfatter et område på . Som økoregion har det fått status «endangered» av WWF. 
 Den nordkongolesiske skog-savannemosaikken ligger mellom den kongolesiske regnskogen i Sentral-Afrika og den øst-sudanske savannen. Den strekker seg fra de kamerunske høylandene i vest til Den østafrikanske Riftdalen i øst. Den nordkongolesiske skog-savannemosaikken går igjennom fem land, og omfatter et område på . Som økoregion har det fått status «relatively stable» av WWF.
 Den vestkongolesiske skog-savannemosaikken ligger sørvest for det kongolesiske skogbeltet. Den vestkongolesiske skog-savannemosaikken går igjennom fire land, og omfatter et område på . Som økoregion har det fått status «relatively stable» av WWF.
 Den sørkongolesiske skog-savannemosaikken ligger øst for den vestkongolesiske skog-savannemosaikken i Den demokratiske republikken Kongo, imellom de kongolesiske skogene i nord og savannelandskapet Miombo i sør. Den vestkongolesiske skog-savannemosaikken går igjennom to land, og omfatter et område på . Som økoregion har det fått status «vulnerable» av WWF.
 Skog-savannemosaikken ved Victoria-bassenget ligger øst og nord for Victoriasjøen i Øst-Afrika. Det går igjennom åtte land, og omfatter et område på . Som økoregion har det fått status «critical» av WWF.
 Skog-savannemosaikken ved Josplatået ligger mellom Den guineanske skog-savannemosaikken i sør og våtmarksområdene vd Tsjadsjøen i nord. Det ligger kun i ett land, Nigeria, og omfatter et område på . Som økoregion har det fått status «critical» av WWF.

De fleste av disse (alle utenom skog-savannemosaikken ved Josplatået) er identifisert som blant Afrikas 10 mest artsrike områder i kategorien «Tropical and Subtropical Grasslands, Savannas, Shrublands, and Woodlands» av WWF. Større deler av disse har gjennomgått arealendringer, slik at arter som naturlig befinner seg i disse områdene mister sitt habitat – mest har skog-savannemosaikken ved Josplatået mistet, med 96 % av sitt opprinnelige område.

Referanser

Skoger
Afrikas geografi
Afrotropis
Økoregioner i Afrika